ગઇ કાલે મળેલા ઔડાના બોર્ડ એજન્ડામાં કન્સલ્ટન્ટ તરીકે નિવૃત્ત ચીફ ઇજનેર, સુપરિન્ટેન્ડેન્ટ ઇજનેર કે એક્ઝિકયુટિવ ઇજનેરની સેવાની આવશ્યકતા પર ભાર મૂકતી દરખાસ્ત મંજૂરી માટે મુકાઇ હતી. આ દરખાસ્ત મુજબ કન્સલ્ટન્ટ અને સલાહકારની નિમણૂકના કરાર કરવાની સત્તા તેમજ આવા કરાર માટેની સમયમર્યાદા તથા કરાર સંદર્ભે કરવાની થતી નાણાકીય ચુકવણીઓનો નિર્ણય કરવાની સત્તા ચેરમેન ભૂપેન્દ્ર પટેલ અને મુખ્ય કારોબારી અધિકારી એ. બી. ગોરને આપવાના ઠરાવને બોર્ડમાં સર્વાનુમતે મંજૂરી અપાઇ છે.